વાનગી વિશેઃ ચાંદની ચોકમાં જન્મેલા-ઊછરેલા રોશન કાલરાને બચપનથી રાંધણકળામાં રસ. એમાં પારંગત થવા એ કિશોરવયે ઘેરથી ભાગી નીકળ્યો છે. પછી તો એ રાંધણકળામાં એવો પારંગત થયો કે ન્યૂ યૉર્કમાં ‘ગલી કેફે’ નામની ઈન્ડિયન ફાઈન-ડાઈનિંગ રેસ્ટોરાંના રસોડાનો એ સ્ટાર શેફ છે. જો કે સંજોગ એવા સર્જાય છે કે એને નોકરીમાંથી પાણીચું મળે છે ને એ ભારત (કોચીન) પરત આવે છે, જ્યાં એની ભૂતપૂર્વ પત્ની રાધા (પદમપ્રિયા જાનકીરામન) એકલેહાથે દીકરા અરમાન (સ્વર કાંબળે)ને ઊછરી રહી છે. એ પછીની ફિલ્મ રોશન કાલરા, એના દીકરા અરમાન અને બન્નેએ મળીને તૈયાર કરેલા ફૂડ ટ્રક (‘રાસ્તા કેફે’) વિશેની,. પિતા-પુત્રની એક ઈમોશનલ જર્ની વિશેની ફિલ્મ છે.